[{"text_idx": "#000001", "text": "Mae'r gyrrwr ambiwlans fu farw ddydd Iau yn dilyn gwrthdrawiad ar yr A499 yn y Ffo\u0302r, ger Pwllhelli yng Ngwynedd wedi ei enwi yn lleol fel John Clift."}, {"text_idx": "#000003", "text": "Mae ymchwiliad wedi dechrau ar o\u0302l y gwrthdrawiad farwol pan darodd dau ambiwlans yn erbyn ei gilydd ar yr A499."}, {"text_idx": "#000004", "text": "Fe ddigwyddodd y gwrthdrawiad rhwng pentrefi'r Ffo\u0302r a Llanaelhaearn am tua 15:00."}, {"text_idx": "#000005", "text": "Dywedodd llefarydd ar ran Heddlu Gogledd Cymru: \"Cafodd y tri gwasanaeth brys eu galw i'r safle a chafodd y ffordd ei chau yn syth."}, {"text_idx": "#000006", "text": "\"Bu farw un o'r gyrwyr ambiwlans yn y fan a'r lle ac mae ei deulu wedi cael gwybod."}, {"text_idx": "#000007", "text": "\"Mae tri o bobl eraill wedi'u cludo i Ysbyty Gwynedd ym Mangor, ac mae'n ymddangos bod ganddyn nhw anafiadau difrifol."}, {"text_idx": "#000008", "text": "Ychwanegodd llefarydd ar ran y Gwasanaeth Ambiwlans: \"Fe gawson ni alwad toc cyn 15:00 ddydd Iau fod gwrthdrawiad difrifol wedi bod ar yr A499 ym Mhwllheli yn ymwneud a\u0302 dau o'n cerbydau, roedd un yn gerbyd Gwasanaethau Gofal Cleifion a'r llall yn gerbyd Gofal Brys."}, {"text_idx": "#000009", "text": "\"Fe wnaethon ni anfon tair ambiwlans a dau gar ymateb cyflym i'r safle, yn ogystal a\u0302 dau Ambiwlans Awyr."}, {"text_idx": "#000010", "text": "\"Yn drist iawn, bu farw'r unig deithiwr yn y cerbyd Gwasanaethau Gofal Cleifion - y gyrrwr - yn y fan a'r lle."}, {"text_idx": "#000011", "text": "\"Cafodd y tri theithiwr yn y cerbyd Gofal Brys eu cludo i Ysbyty Gwynedd gydag anafiadau difrifol.\""}, {"text_idx": "#000012", "text": "Disgrifiad o\u2019r llun, Roedd traffig yn cael ei ddargyfeirio ar hyd y B4417 gan fod yr A499 ynghau"}, {"text_idx": "#000013", "text": "Dywedodd Richard Lee, un o gyfarwyddwyr y Gwasanaeth Ambiwlans: \"Rydym yn meddwl am bawb sydd wedi'u heffeithio gan y digwyddiad hwn, yn enwedig teulu ein cydweithiwr fu farw."}, {"text_idx": "#000014", "text": "\"Fel gwasanaeth ambiwlans rydyn ni'n delio gyda gwrthdrawiadau yn ddyddiol. Mae'r rhain o hyd yn anodd i'n staff ddelio a\u0302 nhw, ond hyd yn oed yn anoddach os ydyn nhw'n ymwneud a\u0302 chydweithwyr."}, {"text_idx": "#000015", "text": "\"Mae gennym gynlluniau i gefnogi ein staff ym Mhwllheli ac ardal Gwynedd yn ehangach dros y dyddiau nesa'.\""}, {"text_idx": "#000016", "text": "Roedd disgwyl i'r ffordd fod ynghau am rai oriau nos Iau wrth i'r awdurdodau barhau i ymchwilio."}, {"text_idx": "#000017", "text": "Mae'r heddlu yn apelio am dystion ac yn gofyn i unrhyw un sydd a\u0302 gwybodaeth i gysylltu a\u0302'r Uned Blismona Ffyrdd ar 101, gan ddefnyddio'r cyfeirnod U060780."}, {"text_idx": "#000018", "text": "Prif StraeonHS2: 'Rhaid i Gymru fynnu ei chyfran o arian'Cyhoeddwyd6 awr yn o\u0302lBalchder teulu o Gymru dros gyflwyno Cyfraith JadeCyhoeddwyd12 awr yn o\u0302lGostyngiad eto yn y nifer sy'n astudio TGAU CerddCyhoeddwyd4 munud yn o\u0302l"}, {"text_idx": "#000019", "text": "HS2: 'Rhaid i Gymru fynnu ei chyfran o arian'"}, {"text_idx": "#000024", "text": "Pump o adeiladau mwya' rhyfeddol Cymru"}, {"text_idx": "#000026", "text": "Ateb y Galw: Lewis Owen"}]